Արիստակես Սահրատյան

Արիստակես Թադևոսի Սահրատյան (ծնվ․ մայիսի 15, 1905, գ․ Դարղալու (այժմ՝ Այգեզարդ, Արտաշատի շրջան, ՀԽՍՀ), հայ խորհրդային ինժեներ-գնդապետ։ ՀԽՍՀ վաստակավոր ինժեներ (1974 թ.), Հայրենական մեծ պատերազմի (1941-1945 թթ.) մասնակից։ ԽՄԿԿ անդամ 1930 թվականից։

Ավարտել է Մոսկվայի ռազմատրանսպորտային ակադեմիան (1937 թ.)։ 1937 թվականին նշանակվել է Ռոստովի մարզի Շախտնայա երկաթուղու բաժանմունքի զինվորական պարետ, 1942 թվականին՝ Անդրկովկասյան ռազմաճակատի հյուսիսային խմբավորման հաղորդակցության ճանապարհների օպերատիվ բաժնի պետ։ Զբաղվում է Անդրկովկասի երկաթուղիների նախագծման և շինարարության պատմության հարցերով։

Պարգևատրվել է Լենինի, Կարմիր դրոշի, Հայրենական պատերազմ] երկրորդ աստիճանի, Կարմիր աստղի երեք, Լեհաստանի վերածնության շքանշաններով։

Երկ․ История железных дорог Закавказья 1856-1921, Е․, 1970․ 

Երկրորդ համաշխարհային պատերազմին մասնակցած հայեր
Հայ գնդապետներ
Հայ ճարտարագետներ